มติครม.ยกเลิกร่างพ.ร.บ.กู้เงิน4แสนล้าน
ครม.มีมติยกเลิกเสนอร่าง พ.ร.บ.กู้เงิน 4 แสนล้านบาท เหตุรายได้เข้ารัฐเพิ่มรวมทั้งมีช่องทางที่สามารถใช้เงินกู้จากแหล่งอื่นแทนได้
27 เม.ย. 2553

ครม.มีมติยกเลิกเสนอร่าง พ.ร.บ.กู้เงิน 4 แสนล้านบาท เหตุรายได้เข้ารัฐเพิ่มรวมทั้งมีช่องทางที่สามารถใช้เงินกู้จากแหล่งอื่นแทนได้ 
นายศุภชัย ใจสมุทร รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีมีมติเห็นชอบตามที่กระทรวงการคลังเสนอ ในการยกเลิกการเสนอร่าง พ.ร.บ.ให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ จำนวน 4 แสนล้านบาทต่อสภาผู้แทนราษฎร โดยจะไม่ยืนยันร่างกฎหมายดังกล่าวที่ยังคงค้างอยู่ในขั้นตอนวุฒิสภา หลังจากมีปัญหาขัดแย้งเกี่ยวกับการพิจารณาที่ได้ส่งให้คณะกรรมการกฤษฎีกาตีความ
ทั้งนี้กระทรวงการคลัง ยืนยันว่า ขณะนี้การจัดเก็บรายได้ของภาครัฐดีกว่าที่ประมาณการไว้ และยังมีช่องทางที่สามารถใช้เงินกู้จากแหล่งอื่นแทนได้ โดยเบื้องต้นจะมีการใช้เงินกู้จากเวิลด์แบงก์และเอดีบีเข้ามาดำเนินโครงการบางส่วนที่อยู่ภายใต้โครงการดังกล่าวแทน